RÁMCOVÁ KÚPNA ZMLUVA

uzatvorená podľa ustanovenia § 409 a nasl. zákona č. 513/1991 Zb.

Obchodný zákonník v znení neskorších predpisov

(ďalej len „zmluva“)

medzi zmluvnými stranami:

**1. Predávajúcim:**

obchodné meno: **............................**

so sídlom: ....................., ......................

IČO:  .................. | DIČ: .............................. | IČ DPH: ................................ | IBAN: ....................................................

zapísaná v: Obchodnom registri ........................... súdu ............................, v oddiele: ..., vo vložke č.: ........................

v zastúpení: .............................

(ďalej len „**predávajúci**“)

**a**

**2. Kupujúcim:**

obchodné meno: **MH Teplárenský holding, a.s.**

so sídlom: Turbínová 3, 831 04 Bratislava – mestská časť Nové Mesto

IČO:  36 211 541 | DIČ: 2020048580 | IČ DPH: SK2020048580 | IBAN: SK17 1100 0000 0026 2706 4293

zapísaná v: Obchodnom registri Mestského súdu Bratislava III, v oddiele: Sa, vo vložke č.: 7386/B

v zastúpení: Ing. Ján Kluch, generálny riaditeľ

Ing. Pavol Nagy, finančný riaditeľ

(ďalej len „**kupujúci**“)

(predávajúci a kupujúci ďalej spoločne len „**zmluvné strany**“, jednotlivo len „**zmluvná strana**“)

nasledovne:

1. **PREDMET ZMLUVY**
   1. Zmluvné strany uzatvárajú túto zmluvu za účelom rámcovej úpravy zmluvných vzťahov, ktoré medzi zmluvnými stranami vzniknú odo dňa podpisu tejto zmluvy obidvoma zmluvnými stranami počas celej doby jej trvania v súvislosti s dodávaním kávy (ďalej len „**tovar**“ alebo „**káva**“), bližšie špecifikovaným v **Prílohe č. 1** tejto zmluvy, na základe jednotlivých objednávok kupujúceho.
   2. Predmetom tejto zmluvy je záväzok predávajúceho dodávať riadne a včas, na základe jednotlivých objednávok kupujúceho počas doby trvania tejto zmluvy kupujúcemu tovar, a to za podmienok podľa tejto zmluvy a previesť na kupujúceho vlastnícke právo k tovaru, ako aj záväzok kupujúceho riadne dodaný tovar od predávajúceho prevziať a zaplatiť zaň predávajúcemu kúpnu cenu za podmienok uvedených v tejto zmluve.
   3. Pokiaľ nebude pri jednotlivej objednávke a jej prijatí dohodnuté inak v písomnej forme platí, že zmluvné strany uzatvorili na základe jednotlivej prijatej objednávky kupujúceho medzi sebou vždy jednotlivú kúpnu zmluvu, za podmienok uvedených v jednotlivej prijatej objednávke a tejto zmluve.
   4. Predávajúci sa zaväzuje dodávať kupujúcemu tovar podľa špecifikácie tovaru uvedenej v **Prílohe č. 1** tejto zmluvy.
   5. Predávajúci sa zväzuje dodať tovar nepoškodený, zodpovedajúci požiadavkám kupujúceho uvedeným v tejto zmluve, nezaťažený žiadnym právom alebo nárokom tretej osoby (bez právnych vád).
   6. Predávajúci vyhlasuje, že sa v plnom rozsahu oboznámil s charakterom a rozsahom dodávky tovaru v zmysle podmienok stanovených kupujúcim, že sú mu známe technické, kvalitatívne a iné podmienky tejto zmluvy a že disponuje takými odbornými znalosťami a kapacitami, ktoré sú k splneniu tejto zmluvy a jednotlivej objednávky potrebné.
   7. Na základe dohody zmluvných strán z tejto zmluvy nevzniká kupujúcemu povinnosť kupovať – objednávať tovar od predávajúceho, t.j. uzatvoriť s predávajúcim jednotlivé kúpne zmluvy.
2. **DOBA TRVANIA ZMLUVY**
   1. Táto zmluva sa uzatvára na dobu určitú, a to na dobu **dvadsaťštyri (24) mesiacov** odo dňa nadobudnutia účinnosti tejto zmluvy. Zmluvné strany sa dohodli, že platnosť a účinnosť tejto zmluvy skončí aj pred uplynutím doby uvedenej v predchádzajúcej vete tohto bodu zmluvy, ak súčet kúpnych cien za tovar dodaný na základe jednotlivých objednávok kupujúceho (ďalej tiež ako „**kúpne ceny**“) dosiahne sumu vo výške **63 000,- EUR** (slovom: šesťdesiattritisíc eur) **bez DPH**.
   2. Platnosť jednotlivej objednávky prijatej (potvrdenej) v súlade s touto zmluvou v čase platnosti a účinnosti tejto zmluvy nie je dotknutá, ak termín jej platnosti/termín dodania presahuje obdobie podľa bodu 2.1 tohto článku zmluvy. V takomto prípade sa takáto jednotlivá objednávka bude realizovať/plniť za podmienok dohodnutých v tejto zmluve.
3. **SPÔSOB, ČAS A MIESTO DODANIA** 
   1. Plnenie predmetu tejto zmluvy je možné uskutočňovať len na základe jednotlivých objednávok vystavených kupujúcim na základe tejto zmluvy. Objednávka musí obsahovať predovšetkým označenie zmluvných strán, presnú špecifikáciu a množstvo tovaru, ktorý má byť dodaný, termín dodania, miesto dodania a kúpnu cenu. Predávajúci sa zaväzuje prijať/potvrdiť každú jednotlivú objednávku kupujúceho vystavenú v súlade s touto zmluvou.
   2. Kupujúci zašle objednávku poštou na adresu predávajúceho uvedenú článku 10. bod 10.2 tejto zmluvy a/alebo e – mailom, na e – mailovú adresu ............................................ . Predávajúci je povinný potvrdiť objednávku (spôsobom, z ktorého bude nesporne vyplývať prijatie objednávky) do dvoch (2) pracovných dní odo dňa jej doručenia predávajúcemu a takto potvrdenú objednávku zaslať kupujúcemu e – mailom, na e-mailovú adresu uvedenú v **Prílohe č. 2** tejto zmluvy podľa jednotlivých závodov kupujúceho a miesta dodania a  e-mailovú adresu uvedenú na objednávke alebo na akúkoľvek inú e-mailovú adresu, ktorá bude kupujúcim predávajúcemu vopred písomne oznámená. Neakceptovanie objednávky do určenej lehoty sa považuje za podstatné porušenie tejto zmluvy, s právom kupujúceho odstúpiť od tejto zmluvy.
   3. Jednotlivá objednávka kupujúceho zaslaná e-mailom sa považuje za doručenú predávajúcemu v momente doručenia e-mailovej správy obsahujúcej objednávku kupujúceho predávajúcemu.
   4. Predávajúci je povinný pred plnením príslušnej objednávky vopred prekontrolovať položky v nej uvedené a v prípade zistenia rozporu v položkách je povinný bez zbytočného odkladu kupujúcemu tento rozpor oznámiť na e – mailovú adresu uvedenú v bode 3.2 tohto článku zmluvy.
   5. Predávajúci je povinný dodať predmet kúpy (vrátane všetkých dokladov, ktoré sa vzťahujú na tovar uvedený v jednotlivej objednávke potrebných na prevzatie a užívanie tovaru) kupujúcemu do sedem (7) dní odo dňa doručenia objednávky predávajúcemu, pokiaľ nie je zmluvnými stranami dohodnuté v jednotlivej objednávke inak. Dokladom o dodaní a prevzatí objednaného tovaru kupujúcim je dodací list vystavený predávajúcim a potvrdený kupujúcim (ďalej ako „**dodací list**“).
   6. Za kupujúceho sú dodávky tovaru podľa tejto zmluvy a na základe jednotlivých objednávok oprávnení preberať a podpisovať dodací list zamestnanci kupujúceho uvedení v zozname, ktorý tvorí **Prílohu č. 2** tejto zmluvy.
   7. Tovar musí spĺňať všetky požiadavky na kvalitu, bezpečnosť a zdravotnú nezávadnosť, musí byť riadne certifikovaný, v súlade s požiadavkami kupujúceho, ako aj s príslušnými všeobecne záväznými právnymi predpismi, nariadeniami, technickými normami vzťahujúcim sa na daný druh tovaru (aj nezáväznými) aštandardmi platnými v Európskej únii a jej členských štátoch, medzinárodnými a národnými štandardmi a riadnou výrobnou praxou. Tovar, jeho označenie a balenie nesmie porušovať práva tretích osôb, najmä patenty, obchodné známky a iné práva duševného (vrátane priemyselného) vlastníctva tretích strán.
   8. Záväzok predávajúceho dodať tovar na základe tejto zmluvy a jednotlivej objednávky kupujúceho sa považuje za splnený odovzdaním tovaru kupujúcemu (vrátane všetkých dokladov, ktoré sa vzťahujú na tovar uvedený v jednotlivej objednávke potrebných na prevzatie a užívanie tovaru), v požadovanom množstve, kvalite, mieste dodania uvedenom v jednotlivej objednávke a lehote/termíne uvedenom v  tejto zmluve resp. v  jednotlivej objednávke kupujúceho (ak v jednotlivej objednávke je uvedená iná lehota/termín dodania).
   9. Miestom dodania tovaru sú nasledovné závody kupujúceho:

MH Teplárenský holding, a.s, závod Bratislava, Turbínová 3, 831 04 Bratislava – mestská časť Nové Mesto,

MH Teplárenský holding, a.s., závod Trnava, Coburgova 84, 917 42 Trnava,

MH Teplárenský holding, a.s., závod Žilina, Košická 11, 011 87 Žilina,

MH Teplárenský holding, a.s., závod Martin, Robotnícka 17, 036 80 Martin,

MH Teplárenský holding, a.s., závod Zvolen, Lučenecká cesta 25, 961 50 Zvolen,

MH Teplárenský holding, a.s., závod Košice, Teplárenská 3, 042 92 Košice,

prípadne iné miesto uvedené v jednotlivej objednávke.

Konkrétne miesto dodania bude uvedené na jednotlivej objednávke.

* 1. Predávajúci sa zaväzuje dodávať tovar v lehote/termíne uvedenom v tejto zmluve resp. v  jednotlivej objednávke kupujúceho (ak v jednotlivej objednávke je uvedená iná lehota/termín dodania), a to v pracovných dňoch v čase od 8:00 h do 14:00 h.
  2. Pre účely preverenia kvality dodávaného tovaru je kupujúci oprávnený vykonávať kontroly. Kupujúci je oprávnený preveriť množstvo dodávaného tovaru alebo vykonať inú potrebnú kontrolu na mieste dodania pred prijatím plnenia (tovaru), ako aj vykonať kontrolu úplnosti sprievodných dokladov. Kupujúci je oprávnený odmietnuť tovar prevziať, ak tovar nie je v súlade touto zmluvou a jednotlivou objednávkou, tovar je poškodený alebo vykazuje iné zjavné vady, je nekompletný, alebo v prípade, ak má tovar akékoľvek iné vady. Práva zo zodpovednosti za vady dodaného tovaru kupujúceho voči predávajúcemu tým nie sú dotknuté.
  3. Predávajúci dodá tovar zabelený spôsobom, ktorý je potrebný na uchovanie a ochranu tovaru proti možnému poškodeniu, znehodnoteniu resp. zničeniu počas prepravy, naloženia vyloženia. Pri tovare dodávanom v balení musí balenie obsahovať podpis zabezpečujúci jednoznačnú identifikáciu tovaru obsiahnutom v balení a počet jednotiek tovaru takto zabaleného.
  4. Predávajúci písomne včas, aspoň tri (3) dni vopred, oznámi kupujúcemu odoslanie/presný termín dodania tovaru na miesto dodania (elektronickou poštou, na e-mailovú adresu v zmysle bodu 3.2 tohto článku zmluvy), s uvedením podrobných údajov o zásielke, umožňujúce kupujúcemu urobiť kroky, ktoré sú nevyhnutné na prevzatie tovaru.
  5. V prípade, ak k plneniu tejto zmluvy dochádza v sídle, priestoroch, objektoch alebo na pracoviskách kupujúceho (ďalej len „**pracovisko**“), predávajúci sa zaväzuje plniť povinnosti podľa **Prílohy č. 3** tejto zmluvy „OSOBITNÉ USTANOVENIA ”, resp. je povinný zabezpečiť, aby tieto povinnosti predávajúceho účinne prevzal a plnil aj dopravca alebo tretia osoba, prostredníctvom ktorej bude túto zmluvu a/alebo jednotlivú objednávku na pracovisku plniť. Predávajúci v **Prílohe č. 3** tejto zmluvy označený ako dodávateľ.

1. **NADOBUDNUTIE VLASTNÍCKEHO PRÁVA, PRECHOD NEBEZPEČENSTVA ŠKODY**
   1. Vlastnícke právo k tovaru nadobudne kupujúci dňom jeho prevzatia od predávajúceho, t. j. dňom uvedeným v dodacom liste podpísanom oprávneným zamestnanom kupujúceho.
   2. Nebezpečenstvo škody na tovare prechádza na kupujúceho dňom jeho prevzatia od predávajúceho v mieste dodania, t. j. dňom uvedeným v dodacom liste podpísanom oprávneným zamestnancom kupujúceho.
2. **KÚPNA CENA**
   1. Zmluvné strany sa v zmysle zákona č. 18/1996 Z. z. o cenách v znení neskorších predpisov, v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov dohodli, že celková kúpna cena za plnenie predmetu tejto zmluvy, teda súčet kúpnych cien za tovar ocenených podľa cenníka tvoriaceho **Prílohu č. 1** tejto zmluvy a dodaných na základe jednotlivých objednávok kupujúceho, nepresiahne sumu vo výške **63 000,- EUR** (slovom: šesťdesiattritisíc eur) **bez DPH.**
   2. Kúpne ceny budú zahŕňať a kúpne ceny jednotlivých tovarov uvedených v **Prílohe č. 1** tejto zmluvy zahŕňajú všetky náklady predávajúceho spojené s plnením predmetu tejto zmluvy a jednotlivých objednávok, vrátane kompletizovania objednávok, baliaceho a pomocného materiálu a dopravy na miesto dodania tovaru. Kúpne ceny sú platné a nemenné po celú dobu platnosti a účinnosti tejto zmluvy.
   3. Kúpne ceny sú bez DPH. K kúpnym cenám bude fakturovaná DPH v zmysle zákona č. 222/2004 Z. z. o dani z pridanej hodnoty v znení neskorších predpisov v sadzbe platnej ku dňu vzniku daňovej povinnosti.
   4. Kúpne ceny uhradí kupujúci predávajúcemu bezhotovostným prevodom, na bankový účet predávajúceho uvedený v záhlaví tejto zmluvy, pričom za deň úhrady sa považuje deň odpísania príslušnej sumy z bankového účtu kupujúceho prospech bankového účtu predávajúceho.
3. **PLATOBNÉ A FAKTURAČNÉ PODMIENKY**
   1. Predávajúci je oprávnený vystaviť faktúru po riadnom dodaní tovaru podľa tejto zmluvy a jednotlivej objednávky a po podpísaní dodacieho listu, na základe jednotlivej objednávky, oprávneným zamestnancom kupujúceho.
   2. Kúpna cena za tovar určená podľa článku 5. bod 5.1 tejto zmluvy je splatná po splnení záväzku predávajúceho dodať tovar na základe jednotlivej objednávky, spôsobom uvedeným vo faktúre a v lehote do tridsať (30) dní odo dňa doručenia faktúry kupujúcemu.
   3. Zmluvné strany sa dohodli, že predávajúci bude vystavovať faktúry v elektronickej podobe vo formáte „.pdf“ a zasielať na e-mailovú adresu kupujúceho: [faktury.mhth@mhth.sk](mailto:faktury.mhth@mhth.sk), z e-mailovej adresy predávajúceho. Za moment doručenia faktúry sa považuje doručenie faktúry na e-mailovú adresu kupujúceho.
   4. Faktúra musí obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov a bude na nej uvedené číslo konkrétnej jednotlivej objednávky kupujúceho. Prílohou faktúry bude dodací list podpísaný oprávneným zamestnancom kupujúceho na základe jednotlivej objednávky.
   5. V prípade námietok kupujúceho voči správnosti vystavenej faktúry je kupujúci oprávnený faktúru, ktorá:
4. má chybu vyplývajúcu z nesprávne uvedeného predmetu, množstva alebo ceny a/alebo neobsahuje číslo objednávky kupujúceho a/alebo
5. nespĺňa formálne náležitosti podľa ustanovení § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov

do päť (5) pracovných dní odo dňa jej doručenia kupujúcemu vrátiť predávajúcemu spolu s vytknutím jej nesprávnosti, pričom predávajúci je povinný buď chybnú faktúru opraviť a doručiť kupujúcemu takto riadne opravenú faktúru alebo vyhotoviť nový účtovný doklad – faktúru, ktorá dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry.

V prípade oprávnených námietok kupujúceho podľa tohto bodu lehota splatnosti neplynie a lehota splatnosti faktúry začne plynúť až od doručenia riadne opravenej faktúry, resp. riadnej faktúry, kupujúcemu.

* 1. V prípade omeškania sa kupujúceho s platením kúpnej ceny za riadne dodaný tovar si zmluvné strany dohodli úroky z omeškania vo výške 0,02 % najviac však vo výške úrokov z omeškania, na ktoré by mal predávajúci nárok podľa príslušných právnych predpisov, a to zo sumy, s ktorej zaplatením je kupujúci v omeškaní, za každý deň omeškania.
  2. Postúpenie pohľadávky na zaplatenie ceny za tovar vrátane jej príslušenstva alebo pohľadávky na zaplatenie zmluvnej pokuty podľa tejto zmluvy predávajúcim je možné iba s predchádzajúcim písomným súhlasom kupujúceho.
  3. Kupujúci je oprávnený jednostranne započítať proti pohľadávke predávajúceho všetky svoje prípadné pohľadávky voči predávajúcemu, vrátane svojich nesplatných pohľadávok voči splatným pohľadávkam predávajúceho.
  4. Kupujúci je oprávnený zadržať časť ceny vo výške zodpovedajúcej dani z pridanej hodnoty vyúčtovanej faktúrou v prípade, ak u predávajúceho nastanú dôvody pre zrušenie registrácie pre daň z pridanej hodnoty a/alebo Finančné riaditeľstvo Slovenskej republiky zverejní predávajúceho v zozname osôb, u ktorých nastali dôvody pre zrušenie registrácie pre daň z pridanej hodnoty vedenom na portáli Finančnej správy Slovenskej republiky, a to až do času, keď predávajúci hodnoverným spôsobom preukáže kupujúcemu, že u neho tieto dôvody pominuli.
  5. Predávajúci prehlasuje, že číslo(a) účtu(ov) uvádzané v záhlaví tejto zmluvy sú používané na podnikanie  podľa ustanovení § 6 v zmysle zákona č. 222/2004 Z.z. o dani z pridanej hodnoty v znení neskorších predpisov. V prípade, ak kupujúci zistí nedodržanie tohto ustanovenia môže DPH uvedenú na faktúre, ktorú je z dodania tovaru alebo služby povinný platiť predávajúci, zaplatiť  priamo na číslo účtu správcu dane vedeného pre predávajúceho, ak v čase vzniku daňovej povinnosti vedel alebo na základe dostatočných dôvodov mal alebo mohol vedieť, že DPH z tovaru alebo služby nebude predávajúcim uhradená správcovi dane.

1. **ZMLUVNÉ POKUTY A NÁHRADA ŠKODY**
2. V prípade omeškania predávajúceho so splnením záväzku dodať tovar riadne a včas a v požadovanej kvalite, ako aj v prípade, že predávajúci neodovzdá kupujúcemu doklady v zmysle článku 3. bod 3.5 tejto zmluvy je kupujúci oprávnený od predávajúceho požadovať zaplatenie zmluvnej pokuty vo výške 0,05 % z kúpnej ceny tovaru uvedenej v jednotlivej objednávke, ktorej sa porušenie týka, za každé jedno takéto porušenie povinnosti, resp. za každý aj začatý deň omeškania. Nedotýkajúc sa uvedeného, kupujúci je v takomto prípade oprávnený odstúpiť od tejto zmluvy a/alebo jednotlivej objednávky a/alebo si zabezpečiť dodávku tovaru prostredníctvom tretej osoby. V prípade, že kúpna cena tovaru zabezpečeného treťou osobou bude prevyšovať aktuálnu kúpnu cenu tovaru podľa tejto zmluvy, je predávajúci povinný okrem zmluvnej pokuty podľa tohto bodu kupujúcemu uhradiť aj škodu vo výške rozdielu medzi kúpnou cenou tovaru, ktorá bola dodaná treťou osobou a kúpnou cenou tovaru podľa tejto zmluvy.
3. V prípade omeškania predávajúceho s vybavením kupujúcim uplatnenej reklamácie (odstránením vád tovaru) v lehote/termíne uvedenom v článku 8. bod 8.5 tejto zmluvy, je kupujúci oprávnený požadovať od predávajúceho zaplatenie zmluvnej pokuty vo výške 0,05 % z kúpnej ceny tovaru uvedenej v jednotlivej objednávke, ktorej sa porušenie týka, a to za každý čo aj začatý deň omeškania.
4. Zmluvné pokuty podľa tejto zmluvy sú splatné na základe písomnej výzvy kupujúceho doručenej predávajúcemu.
5. Kupujúci je oprávnený jednostranne započítať proti pohľadávke predávajúceho voči kupujúcemu na zaplatenie kúpnej ceny podľa tejto zmluvy (článok 5. bod 5.1 tejto zmluvy) všetky svoje prípadné pohľadávky voči predávajúcemu na zaplatenie zmluvných pokút podľa tejto zmluvy.
6. Ak jedna zo zmluvných strán spôsobí porušením svojich povinností vyplývajúcich jej z tejto zmluvy akúkoľvek škodu druhej zmluvnej strane, jej zodpovednosť za túto škodu a povinnosť na náhradu škody takto spôsobenej druhej zmluvnej strane sa bude spravovať ustanoveniami § 373 a nasl. zákona   
   č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“).
7. Ak niektorej zo zmluvných strán vznikne v zmysle tejto zmluvy nárok na zmluvnú pokutu, jej nárok na náhradu škody spôsobenej porušením povinnosti zabezpečenej zmluvnou pokutou tým nie je dotknutý. Zmluvná pokuta sa v takomto prípade nezapočíta na náhradu škody; náhrada škody môže byť uplatňovaná kupujúcim voči predávajúcemu v plnej výške.
8. **VADY A ZÁRUČNÁ DOBA**
9. Predávajúci je povinný dodať kupujúcemu tovar v množstve, kvalite, akosti a vyhotovení v zmysle tejto zmluvy a jednotlivej objednávky a zodpovedá kupujúcemu za to, že dodaný tovar:
10. spĺňa podmienky uvedené v jednotlivej objednávke a tejto zmluve a je súlade so všeobecne záväznými právnymi predpismi (vrátane predpisov právnej zodpovednosti výrobcu za výrobok) a ďalšími úradnými predpismi a požiadavkami,
11. je vhodný a dostatočný na účel, na ktorý bol vyrobený a predaný a na účely, ktoré kupujúci mieni použiť dodaný tovar vrátane osobitných účelov, ktoré predávajúci pozná alebo musí poznať,
12. nemá skryté alebo zjavné vady a predávajúcemu nie sú známe žiadne také vady tovaru, na ktoré by mal kupujúceho osobitne upozorniť,
13. nie je zaťažený žiadnym nárokom alebo právom tretej osoby (t.j. je bez právnych vád),
14. bude prevedený do vlastníctva kupujúceho na základe platného právneho titulu a predávajúci je výlučným vlastníkom tovaru, bez obmedzenia iným zmluvným vzťahom alebo dohodou s treťou osobou.
15. Ak predávajúci poruší povinnosti ustanovené v § 420 Obchodného zákonníka, v takomto prípade má tovar vady, za ktoré predávajúci zodpovedá v zmysle ustanovení § 422 a nasl. Obchodného zákonníka.
16. Predávajúci poskytuje kupujúcemu záruku, že tovar si zachová dohodnuté, inak obvyklé vlastnosti (záruka za akosť). Každé balenie tovaru/obal musí obsahovať informáciu o dátume praženia kávy a dátume minimálnej trvanlivosti, pričom sa záruka neskončí pred uplynutím doby minimálnej trvanlivosti.

Predávajúci je povinný dodať kupujúcemu len taký tovar, u ktorého doba minimálnej trvanlivosti (spotreby), v čase jeho dodania kupujúcemu nie je kratšia ako 2/3 celkovej doby minimálnej trvanlivosti (doba od výroby tovaru do dňa výrobcom odporúčanej doby jeho spotreby) vyznačenej na obale/balení tovaru.

* 1. Zmluvné strany sa dohodli, že kupujúci je oprávnený oznámiť vady tovaru (ďalej len „**reklamácia**“), na ktoré sa vzťahuje záruka za akosť do uplynutia dohodnutej záručnej doby. Reklamácia musí byť uplatnená písomnou formou (sken listinného vyhotovenia v .pdf doručený e-mailom na ..........), prípadne poštou na adresu predávajúceho uvedenú v článku 10. bod 10.2 tejto zmluvy.
  2. Zmluvné strany sa dohodli, že v prípade zistenia vady tovaru a uplatnení reklamácie kupujúcim v záručnej dobe, je predávajúci povinný bezodplatne, na vlastné náklady (vrátane dopravy), vybaviť reklamáciu, a to bez zbytočného odkladu, najneskôr do desať (10) dní odo dňa jej doručenia podľa bodu 8.4 tohto článku zmluvy.

8.6 Záručná doba neplynie po dobu, po ktorú kupujúci nemohol tovar užívať pre vady, za ktoré zodpovedá predávajúci. Plynutie záručnej doby sa preruší dňom doručenia reklamácie predávajúcemu. Plynutie záručnej doby pokračuje dňom prevzatia tovaru bez vád (po odstránení vád) kupujúcim v mieste dodania, prípadne na inom mieste dohodnutom zmluvnými stranami. V prípade vyriešenia reklamácie výmenou tovaru za nový, začne plynúť nová záručná doba dňom prevzatia nového tovaru. Článok 4. tejto zmluvy platí primerane.

8.7 Reklamáciu na chýbajúce množstvo tovaru (kompletnosť dodávky), kupujúci uplatní pri dodaní tovaru písomnou poznámkou na dodacom liste.

* 1. Nároky kupujúceho z vád tovaru sa budú primerane spravovať režimom podľa § 436 až 441 Obchodného zákonníka. Voľba medzi nárokmi z vád tovaru patrí kupujúcemu. Okrem nárokov uvedených v tomto bode zmluvy je kupujúci tiež oprávnený odstúpiť od tejto zmluvy v prípade, ak dodaný tovar má vady.
  2. Popri nárokoch uvedených v bode 8.8 tohto článku zmluvy má kupujúci nárok na náhradu škody, ako aj na zmluvnú pokutu v zmysle článku 7. tejto zmluvy.
  3. V prípade reklamácie vád dodaného tovaru až do vyriešenia reklamácie pre zmluvné strany záväzným spôsobom (konečné ukončenie reklamačného konania) kupujúci nie je v omeškaní s úhradou kúpnej ceny za reklamovaný tovar alebo akúkoľvek jeho časť.

1. **ZÁNIK ZMLUVY**
2. Táto zmluva zaniká uplynutím doby, na ktorú bola uzatvorená alebo vyčerpaním finančného limitu uvedeného v článku 2. bod 2.1 tejto zmluvy, podľa toho, ktorá z týchto skutočností nastane skôr.
3. Pred uplynutím doby, na ktorú bola táto zmluva uzatvorená, je možné túto zmluvu a/alebo jednotlivú objednávku skončiť aj na základe písomnej dohody zmluvných strán k určenému dňu.
4. Kupujúci je oprávnený túto zmluvu vypovedať aj bez udania dôvodu. Výpovedná lehota je trojmesačná a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená predávajúcemu. Výpoveď musí mať písomnú formu a musí byť doručená predávajúcemu doporučenou listovou zásielkou na adresu uvedenú v článku 10. bod 10.2 tejto zmluvy. V prípade, ak kupujúci vypovie túto zmluvu, vypovedanie nemá vplyv na platnosť a účinnosť už vystavených jednotlivých prijatých (potvrdených) objednávok.
5. Jednostranne je možné túto zmluvu a/alebo jednotlivú objednávku ukončiť taktiež písomným odstúpením od tejto zmluvy a/alebo jednotlivej objednávky, a to aj v časti, v prípadoch porušenia zmluvnej povinnosti niektorou zo zmluvných strán, ak k náprave porušenia nedôjde ani v dodatočnej primeranej lehote poskytnutej príslušnou zmluvnou stranou na odstránenie tohto porušenia, ktorá nesmie byť kratšia ako desať (10) dní; uvedené sa nevzťahuje na prípady podstatného porušenia tejto zmluvy.
6. Zmluvné strany sa dohodli, že za podstatné porušenie tejto zmluvy a/alebo jednotlivej objednávky sa považuje, najmä:
7. ak predávajúci neplní túto zmluvu a/alebo jednotlivú objednávku v dohodnutých termínoch, je v omeškaní s dodaním tovaru,
8. ak predávajúci stratí oprávnenie na výkon príslušných činností,
9. ak predávajúcim dodaný tovar je preukázateľne vadný, t. j. v rozpore s podmienkami dohodnutými v tejto zmluve a jednotlivej objednávke,
10. ak predávajúci prejavuje úmysel nepokračovať v plnení tejto zmluvy a/alebo jednotlivej objednávky,
11. ak predávajúci neodstráni akékoľvek vady, na ktoré ho kupujúci upozorní v lehotách stanovených touto zmluvou,
12. ak kupujúci je v omeškaní s plnením jeho finančných povinností podľa zmluvy o viac ako tridsať (30) dní a takéto porušenie neodstránil ani v dodatočnej lehote dvadsiatich (20) dní od doručenia písomnej výzvy predávajúceho,
13. ak predávajúci bez predchádzajúceho písomného súhlasu kupujúceho postúpi svoje práva a povinnosti z tejto zmluvy a/alebo jednotlivej objednávky tretej osobe alebo zadá predmet tejto zmluvy ďalšiemu subdodávateľovi/subdodávateľom,
14. z iných dôvodov výslovne uvedených v tejto zmluve.
15. Kupujúci je oprávnený odstúpiť od tejto zmluvy tiež v prípade, ak na majetok predávajúceho je začatý alebo vyhlásený konkurz alebo iné konanie, ktorého cieľom je kolektívne uspokojenie veriteľov predávajúceho.
16. Odstúpením od tejto zmluvy a/alebo jednotlivej objednávky táto zmluva a/alebo jednotlivá objednávka (a všetky práva a povinnosti z nej zmluvným stranám vyplývajúce) zaniká s účinnosťou odo dňa doručenia oznámenia o odstúpení od tejto zmluvy a/alebo jednotlivej objednávky druhej zmluvnej strane. Odstúpenie od tejto zmluvy a/alebo jednotlivej objednávky sa uskutočňuje písomným oznámením odstupujúcej zmluvnej strany adresovaným druhej zmluvnej strane na adresu uvedenú v článku 10. bod 10.2 tejto zmluvy, doporučenou listovou zásielkou. Odstúpenie od tejto zmluvy a/alebo jednotlivej objednávky sa v zmysle ustanovenia § 351 ods. 1 Obchodného zákonníka nedotýka nároku na náhradu škody vzniknutej porušením tejto zmluvy, zmluvnej pokuty, ani zmluvných ustanovení týkajúcich sa voľby práva, riešenia sporov medzi zmluvnými stranami a iných ustanovení, ktoré podľa vôle zmluvných strán alebo vzhľadom na svoju povahu majú trvať aj po ukončení tejto zmluvy a/alebo jednotlivej objednávky.
17. Odstúpenie od tejto zmluvy nemá vplyv na jednotlivé objednávky (jednotlivé kúpne zmluvy), na základe ktorých predávajúci riadne v súlade s touto zmluvou a jednotlivou objednávkou dodal tovar a tieto zostávajú v platnosti. Pri odstúpení od tejto zmluvy podľa tohto článku zmluvy nebudú zmluvné strany povinné vrátiť plnenia, ktoré si riadne poskytli pred odstúpením od zmluvy a/alebo jednotlivej objednávky a nebudú oprávnené žiadať vrátenie plnení druhej zmluvnej strane, riadne poskytnutých pred odstúpením od tejto zmluvy a/alebo jednotlivej objednávky, sú však povinné vyrovnať si všetky pohľadávky a záväzky z toho vyplývajúce. Zmluvné strany sa dohodli, že toto ustanovenie bude platiť aj po odstúpení od tejto zmluvy a/alebo jednotlivej objednávky.
18. **SPOLOČNÉ USTANOVENIA**
19. **Vyššia moc**

Zmluvné strany, ako účastníci záväzkového vzťahu, nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t.j. okolnosťami, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala (ďalej len **„Okolnosti vylučujúce zodpovednosť“**).

Každá zo zmluvných strán sa zaväzuje upozorniť druhú zmluvnú stranu bez zbytočného odkladu na vznik Okolností vylučujúcich zodpovednosť brániacich riadnemu plneniu tejto zmluvy. V prípade omeškania s plnením záväzku spôsobeného Okolnosťami vylučujúcimi zodpovednosť platí, že zmluvná strana nie je v omeškaní po dobu trvania takýchto prekážok. Na právny vzťah medzi zmluvnými stranami sa nepoužije ustanovenie § 356 a nasl. Obchodného zákonníka (zmarenie účelu zmluvy).

1. **Komunikácia a doručovanie**

Akákoľvek komunikácia súvisiaca s touto zmluvou prebieha medzi zmluvnými stranami písomnou formou (pokiaľ sa zmluvné strany nedohodnú inak) a to tak, že písomnosti doručované jednou zmluvnou stranou druhej zmluvnej strane budú doručované prostredníctvom pošty ako doporučená listová zásielka, alebo prostredníctvom kuriérskej služby, alebo osobne, alebo prostredníctvom elektronickej pošty na adresy zmluvných strán uvedené v tomto bode tohto článku zmluvy (ak nie je v tejto zmluve uvedené inak). Písomnosť sa pokladá za doručenú v deň, kedy adresát potvrdí jej prijatie doručovateľovi. V prípade doručovania písomnosti elektronickou poštou, ak bude písomnosť e-mailom zaslaná v pracovný deň v čase do 14:00 h, sa písomnosť pokladá za doručenú momentom, kedy bude odosielateľovi správy elektronickou poštou doručené oznámenie o doručení správy elektronickou poštou resp. momentom prenosu, inak v nasledujúci pracovný deň. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písom­nosť prevziať, alebo v ktorý márne uplynie odberná lehota pre vyzdvihnutie si zásielky na pošte doručovanej poštou zmluvnej strane, alebo v ktorý je na zá­sielke doručova­nej poštou zmluvnej strane preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.

Ak v tejto zmluve nie je pre konkrétne prípady uvedené inak, pre účely doručovania si zmluvné strany oznámili navzájom nasledovné adresy, ktoré sa použijú, pokiaľ príslušná zmluvná strana neoznámi druhej zmluvnej strane inú adresu; pre účinnosť zmeny sa vyžaduje písomné alebo elektronické oznámenie zmeny druhej zmluvnej strane bez nutnosti zmeny zmluvy vo forme dodatku k tejto zmluve:

|  |  |
| --- | --- |
| Pre predávajúceho: | Pre kupujúceho: |
|  |  |
|  | **MH Teplárenský holding, a.s.**  Turbínová 3, 831 04 Bratislava - mestská časť Nové Mesto |
| e-mail: | e-mail: martina.soltysova@mhth.sk |
| mobil: | mobil: +421 905553935 |
| k rukám: | k rukám: Mgr. Martina Šoltýsová, |

Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

1. **Dôverné informácie**

Predávajúci si je vedomý toho, že v rámci plnenia predmetu tejto zmluvy môže on alebo jeho zamestnanci alebo jeho zmluvní partneri získať prístup k dôverným informáciám kupujúceho.

Dôvernou informáciou sa rozumie akákoľvek verejne nedostupná informácia poskytnutá predávajúcemu kupujúcim, zahŕňajúca akékoľvek informácie obchodnej výrobnej, prevádzkovej, marketingovej, finančnej, majetkovej, organizačnej, personálnej, hospodárskej a/alebo technickej povahy získaná ústne, písomne alebo v akejkoľvek inej forme pri plnení tejto zmluvy a jednotlivej objednávky alebo v jej súvislosti.

Predávajúci sa zaväzuje, že zabezpečí dostatočné poučenie pre všetky osoby, ktoré sa na jeho strane budú zúčastňovať na plnení predmetu tejto zmluvy a jednotlivej objednávky, o podstate dôvernej informácie v zmysle tejto zmluvy a nevyhnutnosti jej utajenia v súlade s touto zmluvou. Prístup k dôverným informáciám bude obmedzený pre tých zamestnancov predávajúceho, ktorí budú tieto informácie potrebovať pre účely plnenia predmetu tejto zmluvy a jednotlivej objednávky. Predávajúci je povinný zabezpečiť, aby záväzok utajenia dôverných informácií v zmysle tejto zmluvy prevzali všetky osoby, ktoré sa na jeho strane budú zúčastňovať na plnení predmetu tejto zmluvy a jednotlivej objednávky.

Predávajúci sa zaväzuje uchovávať dôverné informácie v tajnosti a zabezpečiť vykonanie všetkých právnych a technických opatrení zabraňujúcich ich neoprávnenému sprístupneniu tretím osobám či ich zneužitiu, a to v rozsahu a spôsobom primeraným stupňu utajenia príslušnej dôvernej informácie a jej zrejmému významu alebo významu, ktorý tejto dôvernej informácii priradí kupujúci. Predávajúci môže poskytnúť tieto dôverné informácie len svojim zamestnancom alebo zmluvným partnerom v rozsahu nevyhnutnom pre riadne plnenie predmetu tejto zmluvy pri súčasnej realizácii vyššie uvedených opatrení. Dôverné informácie nesmú byť kopírované alebo reprodukované bez písomného súhlasu kupujúceho.

V prípade porušenia povinností uvedených v tomto bode zmluvy si je kupujúci oprávnený uplatniť voči predávajúcemu nárok na zaplatenie zmluvnej pokuty vo výške 1 500,- EUR za každé jedno takéto porušenie.

1. **Register partnerov verejného sektora a subdodávatelia**

Kupujúci je subjektom verejného sektora a zároveň partnerom verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**zákon o registri**“). Predávajúci je v prípade naplnenia podmienok podľa § 2 zákona o registri povinný byť počas trvania tejto zmluvy zapísaný v registri partnerov verejného sektora (ďalej len „**register**“) a spolu s oprávnenou osobou a v prípadoch uvedených v § 11 ods. 2 zákona o registri overovať identifikáciu svojich konečných užívateľov výhod. Kupujúci je oprávnený od tejto zmluvy a/alebo jednotlivej objednávky odstúpiť, ak nadobudne právoplatnosť rozhodnutie o výmaze predávajúceho z registra podľa § 12 zákona o registri alebo o uložení pokuty predávajúci z dôvodov podľa § 13 ods. 2 zákona o registri alebo ak je predávajúci viac ako tridsať (30) dní v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Kupujúci zároveň nie je v omeškaní s plnením povinností podľa tejto zmluvy a jednotlivej objednávky, ak predávajúci nie je alebo nebude zapísaný v registri alebo ak predávajúci nesplní povinnosť overovať identifikáciu svojich konečných užívateľov výhod alebo ak je v omeškaní s povinnosťou zabezpečiť zápis novej oprávnenej osoby do registra po výmaze predchádzajúcej oprávnenej osoby z registra na jej návrh v lehote tridsať (30) dní od výmazu. Splnenie povinnosti podľa tohto bodu sa primerane aplikuje aj na subdodávateľov predávajúceho, pričom predávajúci zodpovedá za to, aby každý subdodávateľ, ktorý spĺňa podmienky na zápis v registri partnerov verejného sektora bol v tomto registri zapísaný.

V prípade vykonávania činnosti podľa tejto zmluvy prostredníctvom tretích osôb (ďalej len „**subdodávateľov**“) v akomkoľvek stupni zodpovedá predávajúci kupujúcemu za splnenie záväzku riadne vykonať činnosť podľa tejto zmluvy, akoby činnosť vykonával sám.

V prípade potreby vykonávania činnosti podľa tejto zmluvy prostredníctvom tretích osôb (subdodávateľov) je povinnosťou predávajúceho vopred písomne požiadať kupujúceho o súhlas na využívanie konkrétneho subdodávateľa. Zmeniť subdodávateľa môže predávajúci len s predchádzajúcim písomným súhlasom kupujúceho. Predávajúci zároveň v plnom rozsahu zodpovedá za to, aby jeho subdodávatelia boli zapísaní v registri partnerov verejného sektora, ak sa na nich táto povinnosť podľa zákona o registri vzťahuje. Akékoľvek sankcie uložené kupujúcemu a/alebo členom jeho štatutárneho orgánu v súvislosti s porušením povinností predávajúceho podľa predchádzajúcej vety je povinný predávajúci v plnej výške nahradiť.

Zoznam všetkých známych subdodávateľov v čase uzatvorenia tejto zmluvy tvorí **Prílohu č. 4** tejto zmluvy. V prípade, ak predávajúci v procese obstarávania zákazky preukazoval splnenie podmienok účasti prostredníctvom subdodávateľa, je predávajúci povinný používať výlučne na dotknuté činnosti kapacity tej osoby, ktorej spôsobilosť použil na preukázanie splnenia podmienok účasti.

Predávajúci je povinný bezodkladne oznámiť kupujúcemu akúkoľvek zmenu údajov subdodávateľov (meno, sídlo/pobyt, osoby oprávnené konať za subdodávateľa atď.). Porušenie povinnosti predávajúceho podľa tohto bodu zmluvy je vždy bez ďalšieho dôvodom oprávňujúcim kupujúceho na okamžité odstúpenie od zmluvy a/alebo jednotlivej objednávky.

* 1. Každá zmluvná strana má postavenie samostatného prevádzkovateľa a je povinná samostatne plniť povinnosti podľa nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe týchto údajov, ktorým sa zrušuje smernica 95/46/ES (všeobecné nariadenie o ochrane údajov), zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a ich vykonávacích a ďalších súvisiacich predpisov.

Kupujúci ako samostatný prevádzkovateľ zverejnil písomnú informáciu o spracúvaní osobných údajov na svojom webovom sídle v časti „Ochrana osobných údajov“ ([www.mhth.sk/ochrana-osobnych-udajov](http://www.mhth.sk/ochrana-osobnych-udajov)).

1. **PROTIKORUPČNÉ OPATRENIA**

11.1 **Protikorupčný program**

Kupujúci sa snaží zabezpečiť, aby on a jeho dodávatelia tovaru a poskytovatelia služieb konali v súlade s literou a duchom zákona a s najprísnejšími etickými normami, rešpektujúc a ochraňujúc základné práva a slobody všetkých osôb, podporovali spravodlivé a rovné zaobchádzanie so všetkými osobami, poskytovali bezpečné a zdravé pracovné podmienky, rešpektovali a ochraňovali životné prostredie a prijímali vhodné systémy riadenia a podnikania etickým spôsobom. S víziou bojovať proti korupcii aj na úseku zmluvných vzťahov kupujúci žiada od predávajúceho, aby v akejkoľvek súvislosti s touto zmluvou, čo pre účely tohto článku zmluvy zahŕňa aj súvislosť s jej uzatváraním, plnením, skončením a prípadným vymáhaním, aktívne prispel k napĺňaniu tohto cieľa implementáciou protikorupčných opatrení v zmysle tohto článku zmluvy.

* 1. **Zákaz korupcie**

Zmluvné strany sa zaväzujú, že v akejkoľvek súvislosti s touto zmluvou oni, ich štatutárne orgány, členovia štatutárnych a iných orgánov, ich členovia, zamestnanci a spolupracujúce osoby, ich zástupcovia a ďalšie osoby konajúce v ich mene alebo za nich vrátane ich subdodávateľov nebudú konať tak, že by priamo alebo cez sprostredkovateľa pre seba alebo pre inú osobu prijali, žiadali alebo si dali sľúbiť úplatok na to, aby porušili svoje povinnosti vyplývajúce zo zamestnania, povolania, postavenia alebo funkcie alebo zneužili alebo umožnili zneužiť účasť na hospodárskej súťaži, alebo aby svojím vplyvom takto pôsobili na výkon zamestnania, povolania, postavenia alebo funkcie inej osoby, alebo za to, že už tak urobili, alebo že by priamo alebo cez sprostredkovateľa sľúbili, ponúkli alebo poskytli úplatok inému na to, aby porušil svoje povinnosti vyplývajúce zo zamestnania, povolania, postavenia alebo funkcie alebo zneužil alebo umožnil zneužiť účasť na hospodárskej súťaži, alebo za to, že bude svojím vplyvom takto pôsobiť na výkon zamestnania, povolania, postavenia alebo funkcie inej osoby, alebo za to, že už tak urobil, alebo z ktoréhokoľvek z týchto dôvodov priamo alebo cez sprostredkovateľa poskytli, ponúkli alebo sľúbili úplatok inej osobe, a to všetko aj v súvislosti s obstarávaním veci súkromného záujmu, a potvrdzujú, že nevedia o tom, že by došlo k porušeniu tohto ustanovenia. **Úplatkom** sa na účely tohto článku zmluvy rozumie vec alebo iné plnenie majetkovej či nemajetkovej povahy, na ktoré nie je právny nárok. Za úplatok sa nepovažuje dar, ktorý nepresahuje bežné chápanie čestnej obchodnej praxe, je v súlade s dobrými mravmi súťaže, nie je spôsobilý privodiť ujmu iným súťažiteľom alebo spotrebiteľom a je primeraný okolnostiam, kedy predstavuje bežný prejav zdvorilosti alebo pohostinnosti, pokiaľ nemôže za žiadnych okolností v obdarovanom vzbudiť pocit zaviazanosti a ani podozrenie, že darca očakáva určité správanie alebo sa snaží darom ovplyvniť rozhodnutie obdarovaného; v prípade pochybností, či sú splnené podmienky pre to, aby sa určité plnenie považovalo za takýto dar, platí, že tieto podmienky splnené nie sú a jedná sa o úplatok. **Konaním** sa na účely tohto článku zmluvy rozumie aj opomenutie takého konania, na ktoré je osoba podľa okolností a svojich pomerov povinná.

* 1. **Oznamovacia povinnosť**

Zmluvné strany sa zaväzujú akékoľvek konanie zakázané podľa bodu 11.2 tohto článku zmluvy alebo prípravu naň bez zbytočného odkladu potom, čo sa o ňom dozvedia, oznámiť orgánu činnému v trestnom konaní alebo Policajnému zboru. Oznámenie je možné urobiť aj kupujúcemu.

* 1. **Účtovná evidencia**

Predávajúci sa zaväzuje, že všetky výnosy a príjmy získané v akejkoľvek súvislosti s touto zmluvou, všetky pohyby majetku v akejkoľvek súvislosti s touto zmluvou a všetky náklady a výdavky vynaložené v akejkoľvek súvislosti s touto zmluvou bude účtovne evidovať správne a úplne, že všetky účtovné záznamy, faktúry a iné dokumenty týkajúce sa uvedených účtovných prípadov budú verne odzrkadľovať charakter a množstvo uvedených účtovných prípadov a že žiadne plnenia neevidované v účtovnej evidencii nebudú realizované. Predávajúci zároveň potvrdzuje, že nedošlo k porušeniu tohto ustanovenia.

* 1. **Konflikt záujmov**

Zmluvné strany sa ďalej zaväzujú prijať opatrenia na systémové riešenie možného konfliktu záujmov, najmä transparentné a dokumentované oznamovanie možného konfliktu záujmov, vystúpenie dotknutej osoby z rozhodovacieho procesu a jej nahradenie osobou, u ktorej konflikt záujmov nie je prítomný. Konfliktom záujmu sa na účely tohto článku zmluvy rozumie situácia, keď by obchodný, finančný, rodinný, politický alebo osobný záujem mohol zasahovať do úsudku osôb pri výkone ich zamestnania, povolania, postavenia alebo funkcie.

11.6 **Dotknuté osoby**

Predávajúci sa zaväzuje, že povinnosti podľa bodov 11.2 až 11.5 tohto článku zmluvy uloží svojmu štatutárnemu orgánu, členom svojho štatutárneho a iných orgánov, svojim členom, zamestnancom a spolupracujúcim osobám, svojim zástupcom a ďalším osobám konajúcim v jeho mene alebo za neho vrátane svojich subdodávateľov, u ktorých identifikuje korupčné riziko alebo možnosť výskytu konfliktu záujmov s prihliadnutím k úlohám, ktoré tá-ktorá osoba v danom prípade prevzala alebo prevezme, alebo ktoré sa podieľajú na plnení povinností podľa bodu 11.4 tohto článku zmluvy. **Korupčným rizikom** sa na účely tohto článku zmluvy rozumie príležitosť, pravdepodobnosť alebo možnosť konania zakázaného podľa bodu 11.2 tohto článku zmluvy alebo existencia príčin alebo podmienok uľahčujúcich vznik situácie priaznivej pre konanie zakázané podľa bodu 11.2 tohto článku zmluvy.

1. **ZÁVEREČNÉ USTANOVENIA**
   1. Právne vzťahy výslovne neupravené touto zmluvou a jednotlivými objednávkami sa riadia všeobecne záväznými právnymi predpismi Slovenskej republiky, a to najmä Obchodným zákonníkom, ako aj ostatnými príslušnými všeobecne záväznými právnymi predpismi.

Zmluvné stany sa dohodli, že na túto zmluvu a právne vzťahy ňou založené sa nevzťahuje Dohovor OSN o zmluvách o medzinárodnej kúpe tovaru a vylučujú jeho aplikáciu.

* 1. Súdy Slovenskej republiky majú výlučnú právomoc na rozhodovanie akýchkoľvek sporov týkajúcich sa tejto zmluvy, resp. sporov s ňou súvisiacich, vrátane sporov o jej platnosť, výklad alebo zrušenie.
  2. Túto zmluvu je možné meniť a dopĺňať, okrem prípadov v nej výslovne uvedených, len písomnými a číslovanými dodatkami k tejto zmluve podpísanými oboma zmluvnými stranami.

12.4 V prípade, ak sa niektoré ustanovenie tejto zmluvy ukáže (alebo sa neskôr stane) neplatným alebo neúčinným alebo neaplikovateľným, nedotýka sa to ostatných ustanovení tejto zmluvy, ktoré zostávajú platné a účinné. Zmluvné strany sa zaväzujú dohodou nahradiť neplatné alebo neúčinné alebo neaplikovateľné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného alebo neaplikovateľné ustanovenia, a to v lehote tridsiatich (30) dní odo dňa doručenia výzvy jednej zmluvnej strany druhej zmluvnej strane.

* 1. Táto zmluva je vyhotovená v dvoch (2) rovnopisoch, z ktorých každá zmluvná strana dostane jeden (1) rovnopis.

12.6 Táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len **„zákon č. 211/2000 Z. z.“**), v dôsledku čoho podlieha povinnému zverejneniu podľa tohto ustanovenia zákona č. 211/2000 Z. z., a to nepretržite počas existencie záväzkov vzniknutých z tejto zmluvy, minimálne však po dobu stanovenú zákonom č. 211/2000 Z. z.

* 1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv s  poukazom na ustanovenie § 47a zákona č. 40/1964 Zb. Občiansky zákonník v znení neskorších predpisov.
  2. Táto zmluva tvorí úplnú dohodu medzi zmluvnými stranami týkajúcu sa predmetu tejto zmluvy. Podpisom tejto zmluvy zanikajú všetky predchádzajúce písomné a ústne dohody súvisiace s predmetom tejto zmluvy a žiadna zo zmluvných strán sa nemôže dovolávať zvláštnych v tejto zmluve neuvedených ústnych dojednaní a dohôd. Súčasťou tejto zmluvy sú aj súťažné podklady a vysvetlenia poskytnuté uchádzačom v rámci procesu obstarávania tejto zákazky (tovaru). V prípade, ak súčasťou tejto zmluvy je aj cenová ponuka predávajúceho, platí, že ustanovenia tejto zmluvy majú pred odchylnými ustanoveniami cenovej ponuky prednosť. Ak cenová ponuka predávajúceho obsahuje akékoľvek osobitné obchodné podmienky predávajúceho a/alebo tretích osôb, zmluvné strany sa výslovne dohodli, že aplikácia týchto obchodných podmienok je vylúčená.
  3. Členenie tejto zmluvy do článkov a bodov, ako aj nadpisy tejto zmluvy slúžia len k prehľadnosti, neberú sa do úvahy pri výklade zmluvy a nepovažujú sa za definície alebo vysvetlivky jednotlivých zmluvných ustanovení.
  4. Neoddeliteľnou súčasťou tejto zmluvy sú nasledovné prílohy:

Príloha č. 1: Špecifikácia tovaru a cenník

Príloha č. 2: Zoznam oprávnených zamestnancov kupujúceho

Príloha č. 3: Osobitné ustanovenia

Príloha č. 4: Zoznam subdodávateľov.

* 1. Zmluvné strany prehlasujú, že sa s obsahom tejto zmluvy pred jej podpisom oboznámili, ich prejav, ktorý prejavili určite a zrozumiteľne, je slobodný a vážny, s obsahom tejto zmluvy súhlasia, na znak čoho ju vlastnoručne podpisujú.

V ................., dňa \_\_\_\_\_ V Bratislave, dňa \_\_\_\_\_

Za predávajúceho: Za kupujúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ján Kluch

generálny riaditeľ

MH Teplárenský holding, a.s.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Pavol Nagy

finančný riaditeľ

MH Teplárenský holding, a.s.

**Príloha č. 1: Špecifikácia tovaru a cenník**

**ŠPECIFIKÁCIA TOVARU:**

3 základné druhy kávy podľa typu zrna:

* 100 % arabica
* 80 % arabika a 20 % robusta
* 50 % arabika a 50 % robusta.

Chuťový profil:

* stredne tmavo pražená káva
* nižšia, jemná acidita

Vyvážená chuť bez výraznej horkosti, stredná až plná intenzita.

1. Podmienky balenia:

               Balenie:

* vákuové balenie s hmotnosťou 500 g alebo 1 kg,
* každé balenie musí obsahovať informáciu o dátume praženia a minimálnej trvanlivosti

1. Kvalita:

* káva musí byť čerstvo pražená (max. do 3 dní od praženia), bez prítomnosti cudzích telies, plesní či iných znečistení, alebo zníženej kvality,
* káva nesmie obsahovať náhradky ani umelé arómy.

**CENNÍK:**

|  |  |  |
| --- | --- | --- |
| Káva | Názov kávy | Cena za ks v euro bez DPH |
| 100 % Arabica 1 kg |  |  |
| 100 % Arabica 500g |  |  |
| 80% arabiky a 20% robusta 1 kg |  |  |
| 80% arabiky a 20% robusta 500g |  |  |
| 50% arabika a 50% robusta 1 kg |  |  |
| 50% arabika a 50% robusta 500g |  |  |

**Príloha č. 2: Zoznam oprávnených zamestnancov kupujúceho**

Vo veciach zmluvných:

MH Teplárenský holding, a.s.

Turbínová 3, 831 04 Bratislava

kontaktná osoba: Mgr. Martina Šoltýsová, manažér majetku a logistiky

telefón: +421 905553935

e-mail: martina.soltysova@mhth.sk

MH Teplárenský holding, a.s.

Turbínová 3, 831 04 Bratislava

kontaktná osoba: Bc. Ivana Koubová, nákupca

telefón: +421 918 709 724

e-mail: [ivana.koubova@mhth.sk](mailto:ivana.koubova@mhth.sk)

Osoby poverené na objednávanie a prevzatie tovaru:

|  |  |  |  |  |
| --- | --- | --- | --- | --- |
| Miesto dodania tovaru: | | MH Teplárenský holding, a.s – závod Bratislava  Turbínová 3, 831 04 Bratislava – mestská časť Nové Mesto | | |
| preberajúci:  telefón:  e-mail: | Hrušovská Jaroslava  +421907703049  [jaroslava.hrusovska@mhth.sk](mailto:jaroslava.hrusovska@mhth.sk) | | kontaktná osoba:  telefón:  e-mail: |  |

|  |  |  |  |  |
| --- | --- | --- | --- | --- |
| Miesto dodania tovaru: | | MH Teplárenský holding a.s. – závod Košice  Teplárenská 3, 042 92 Košice | | |
| preberajúci:  telefón:  e-mail: | Franková Anna  +421 905 839 343  [anna.frankova@mhth.sk](mailto:anna.frankova@mhth.sk) | | kontaktná osoba:  telefón:  e-mail: |  |
| preberajúci:  telefón:  e-mail: | Konečná Martina  +421 918 697 115  [martina.konecna@mhth.sk](mailto:martina.konecna@mhth.sk) | |  |  |

|  |  |  |  |  |
| --- | --- | --- | --- | --- |
| Miesto dodania tovaru: | | MH Teplárenský holding, a.s. – závod Martin  Robotnícka 17, 036 80 Martin | | |
| preberajúci:  telefón:  e-mail: | Petrovičová Dobroslava  +421911161853  [dobroslava.petrovicova@mhth.sk](mailto:dobroslava.petrovicova@mhth.sk) | | kontaktná osoba:  telefón:  e-mail: | Jesenská Anna  +421918397712  [anna.jesenska@mhth.sk](mailto:anna.jesenska@mhth.sk) |

|  |  |  |  |  |
| --- | --- | --- | --- | --- |
| Miesto dodania tovaru: | | MH Teplárenský holding, a.s. – závod Trnava  Coburgova 84, 917 42 Trnava | | |
| preberajúci:  telefón:  e-mail: | Harmannová Jana  +421908729281  [jana.harmannová@mhth.sk](mailto:jana.harmannová@mhth.sk) | | kontaktná osoba:  telefón:  e-mail: |  |

|  |  |  |  |  |
| --- | --- | --- | --- | --- |
| Miesto dodania tovaru: | | MH Teplárenský holding, a.s. – závod Zvolen  Lučenecká cesta 25, 961 50 Zvolen | | |
| preberajúci:  telefón:  e-mail: | Ing. Michaela Brančíková  +421 915 485 911 [michaela.brancikova@mhth.sk](mailto:michaela.brancikova@mhth.sk) | | kontaktná osoba:  telefón:  e-mail: |  |

|  |  |  |  |  |
| --- | --- | --- | --- | --- |
| Miesto dodania tovaru: | | MH Teplárenský holding, a.s. – závod Žilina  Košická 11, 011 87 Žilina | | |
| preberajúci:  telefón:  e-mail: | Štaffenová Monika  +421 918 644 638  [monika.staffenova@mhth.sk](mailto:monika.staffenova@mhth.sk) | | kontaktná osoba:  telefón:  e-mail: | Jesenská Anna  +421918397712  [anna.jesenska@mhth.sk](mailto:anna.jesenska@mhth.sk) |

**Príloha č. 3: Osobitné ustanovenia**

1. Pri plnení Zmluvy sa Dodávateľ zaväzuje dodržiavať právne predpisy a plniť úlohy na úseku bezpečnosti a ochrany zdravia pri práci („BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov („OPP“) v sídle, priestoroch, objektoch a na pracoviskách Odberateľa, v ktorých sa bude plniť Zmluva, („Pracovisko“). Dodávateľ je povinný ochraňovať a zlepšovať stav životného prostredia vrátane všetkých jeho zložiek, najmä ovzdušia, vôd, hornín, pôdy a organizmov („ŽP“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení Zmluvy na ŽP. Dodávateľ preberá vo vzťahu k Odberateľovi plnú zodpovednosť za ekologickú ujmu, ktorú pri plnení Zmluvy spôsobí.

2. Odberateľ je povinný odovzdať Dodávateľovi Pracovisko tak, aby Dodávateľ mohol riadne a včas

plniť Zmluvu. O odovzdaní a prevzatí Pracoviska spíšu Zmluvné strany zápisnicu. V prípade, ak Dodávateľ začne plniť Zmluvu bez zápisničného prevzatia Pracoviska, má sa za to, že Pracovisko bolo Odberateľom odovzdané a Dodávateľom prevzaté riadne.

3. Za vytvorenie podmienok na zaistenie BOZP, OPP a ochrany ŽP, zabezpečenie a vybavenie Pracoviska na bezpečný výkon práce za účelom plnenia Zmluvy a dodržiavanie všeobecne záväzných právnych predpisov, ako aj technických noriem (aj keď nie sú všeobecne záväzné) pri plnení Zmluvy na Pracovisku zodpovedá v plnom rozsahu a výlučne Dodávateľ.

4. Dodávateľ vyhlasuje, že bude vykonávať činnosť podľa Zmluvy výlučne takými fyzickými osobami, ktorých zdravotný stav, schopnosti, vek, kvalifikačné predpoklady a odborná spôsobilosť zodpovedajú činnosti podľa Zmluvy, a to podľa právnych predpisov a ostatných predpisov na zaistenie BOZP, a to bez ohľadu na jeho právny vzťah k uvedeným fyzickým osobám („Zamestnanci“). Zamestnancom sa na účely tohto článku rozumejú všetky fyzické osoby, ktoré sa budú podieľať na plnení Zmluvy, okrem zamestnancov Odberateľa, a to Dodávateľ, ak je fyzickou osobou, a jeho spolupracujúce osoby, jeho zamestnanci, jeho subdodávatelia, ak sú fyzickými osobami, a ich spolupracujúce osoby a ich zamestnanci

5. Dodávateľ je povinný preukázateľne informovať Zamestnancov o nebezpečenstvách a ohrozeniach, ktoré sa pri plnení Zmluvy môžu vyskytnúť, a o výsledkoch posúdenia rizika, o preventívnych opatreniach a ochranných opatreniach, ktoré vykonal Dodávateľ na zaistenie BOZP, OPP a ochrany ŽP a ktoré sa vzťahujú všeobecne na Zamestnancov a na nimi vykonávané práce na Pracovisku pri plnení Zmluvy, o opatreniach a postupe v prípade poškodenia zdravia vrátane poskytnutia prvej pomoci, ako aj o opatreniach a postupe v prípade zdolávania požiaru, záchranných prác a evakuácie, a preukázateľne ich poučiť o pokynoch na zaistenie BOZP, OPP a ochrany ŽP platných pre Pracovisko („Preškolenie“).

6. Prípadné nedostatky Pracoviska a informácií a pokynov poskytnutých Odberateľom je Dodávateľ povinný uplatniť písomne pred začatím plnenia Zmluvy, inak platí, že Pracovisko je náležite zabezpečené a vybavené na bezpečný výkon práce za účelom plnenia Zmluvy, a že plnenie povinností na úseku BOZP, OPP a ochrany ŽP sa zo strany Odberateľa nevyžaduje. Dodávateľ je povinný písomne uplatňovať u Odberateľa nedostatky týkajúce sa BOZP, OPP a ochrany ŽP, ktoré sa vyskytnú neskôr pri plnení Zmluvy, za odstránenie ktorých zodpovedá Odberateľ.

7. Odberateľ vystaví Zamestnancom vstupné karty alebo povolenia vstupu, ktoré ich budú oprávňovať na vstup a pohyb na Pracovisku v súlade s požiadavkami Odberateľa na plnenie Zmluvy. Za tým účelom je Dodávateľ povinný bez zbytočného odkladu po uzatvorení Zmluvy odovzdať Odberateľovi zoznam Zamestnancov a tento priebežne aktualizovať. V zozname je povinný uvádzať aj zamestnávateľov jednotlivých Zamestnancov. Po splnení Zmluvy je Dodávateľ povinný bez zbytočného odkladu vstupné karty vrátiť Odberateľovi. V prípade porušenia tejto povinnosti je Odberateľ oprávnený požadovať od Dodávateľa zmluvnú pokutu vo výške 67 € za každú nevrátenú vstupnú kartu.

8. Odberateľ nie je povinný zabezpečovať Zamestnancom doprovod na Pracovisku.

9. Zamestnanci nesmú na Pracovisku požívať alkoholické nápoje, omamné látky, psychotropné látky alebo prípravky a plniť Zmluvu pod ich vplyvom. Ďalej musia dodržiavať zákaz fajčenia a musia používať a nosiť osobné ochranné pracovné pomôcky a prostriedky.

10. Dodávateľ je povinný ihneď oznámiť Odberateľovi vznik každého pracovného úrazu Zamestnanca, ku ktorému dôjde na Pracovisku.

11. Ak pri plnení Zmluvy ide o činnosť so zvýšeným nebezpečenstvom vzniku požiaru, Dodávateľ je povinný postupovať tak, aby bola zabezpečená OPP, najmä vydáva písomný pokyn na zabezpečenie OPP a písomné povolenie na činnosť, ak sa vyžaduje, zriaďuje protipožiarnu asistenčnú hliadku a zabezpečuje plnenie jej úloh a odbornú prípravu a zabezpečuje potrebné množstvo vhodných druhov hasiacich prostriedkov.

12. V rámci ochrany ŽP je Dodávateľ povinný predchádzať vzniku odpadov a s prípadnými odpadmi vznikajúcimi pri plnení Zmluvy je povinný nakladať alebo inak zaobchádzať v súlade s právnymi predpismi na úseku odpadového hospodárstva („OH“) tak, aby bol naplnený jeho účel.

13. Ak pri plnení Zmluvy vznikne odpad, ktorý je stavebným odpadom, odpadom z vecí, ktoré nie sú vo vlastníctve Odberateľa (najmä z vecí vnesených na pracovisko Dodávateľom, vrátane obalov), alebo komunálnym odpadom, Dodávateľ je povinný plniť povinnosti držiteľa odpadu pre tieto odpady, pričom za plnenie týchto povinností zodpovedá v plnom rozsahu a výlučne Dodávateľ. So stavebnými odpadmi je Dodávateľ povinný nakladať podľa pokynov oddelenia ŽP Odberateľa, najmä zabezpečiť ich pred nežiaducim únikom, zabezpečiť ich odvoz na miesto zhodnotenia alebo zneškodnenia určené oddelením ŽP Odberateľa a potvrdenie o zhodnotení alebo zneškodnení odovzdať Odberateľovi (najmä vážne lístky). Inak sa za pôvodcu odpadu považuje Odberateľ, pričom pred vznikom tohto odpadu je Dodávateľ povinný oznámiť oddeleniu ŽP Odberateľa druh a predpokladané množstvo odpadu a  Dodávateľ je povinný s odpadom nakladať podľa pokynov Odberateľa

14. Dodávateľ je povinný na požiadanie Odberateľa preukázať splnenie svojich povinností na úseku BOZP, OPP a ochrany a tvorby ŽP vrátane OH v lehote troch (3) pracovných dní odo dňa doručenia žiadosti Odberateľa, a to najmä predložením dokladov preukazujúcich Preškolenie, predložením oprávnení Zamestnancov na výkon činností podľa Zmluvy a predložením dokladov o určení bezpečných pracovných postupov pre činnosti vykonávané podľa Zmluvy.

15. Dodávateľ zodpovedá Odberateľovi za všetky škody spôsobené porušením akejkoľvek povinnosti na úseku BOZP, OPP a ochrany a tvorby ŽP vrátane OH. Za škodu sa na účely Zmluvy považujú aj sankcie (pokuty) uložené príslušnými štátnymi orgánmi a orgánmi verejnej správy za porušenie povinnosti na úseku BOZP, OPP a ochrany a tvorby ŽP vrátane OH, ak tieto povinnosti podľa tohto článku zaťažovali Dodávateľa a nie Odberateľa, ktoré boli Odberateľovi uložené.

16. Porušovanie pravidiel BOZP, OPP a ochrany a tvorby ŽP vrátane OH zo strany Dodávateľa oprávňuje Odberateľa bez ďalšieho kedykoľvek od Zmluvy odstúpiť.

17. Dodávateľ sa zaväzuje pri plnení Zmluvy a počas jej trvania dodržiavať zákaz nelegálneho zamestnávania v rozsahu stanovenom právnymi predpismi. Dodávateľ vyhlasuje, že neporušuje a počas trvania Zmluvy neporuší zákaz nelegálneho zamestnávania, a Odberateľ sa na toto vyhlásenie Dodávateľa spolieha. Dodávateľ sa zaväzuje nahradiť Odberateľovi všetku škodu, ktorá by mohla vzniknúť Odoberateľovi tým, že Odberateľ príjme od Dodávateľa prácu alebo službu podľa Zmluvy, ktorú mu Dodávateľ poskytne prostredníctvom fyzickej osoby, ktorú nelegálne zamestnáva alebo zamestná. Za škodu sa na účely tohto ustanovenia považujú aj pokuty, ktoré bude musieť Odberateľ zaplatiť za porušenie zákazu prijať prácu alebo službu, ktorú mu na základe Zmluvy dodá alebo poskytne Dodávateľ prostredníctvom fyzickej osoby, ktorú nelegálne zamestnáva alebo zamestná.

18. Odberateľ je oprávnený požadovať od Dodávateľa zmluvnú pokutu vo výške 2 000 € za každé porušenie povinnosti vyplývajúcej z pravidiel BOZP a PO podľa tejto zmluvy.